Aloitus+28.-29.9.

Yleistä projektin toimintatavoista
Vastuu-projekti kokoontuu neljä kertaa: Tapaamisista saa olla pois vain //force majeure// -tyyppisillä perusteilla, ja poissaolot on korvattava erillisellä kirjallisella työllä.
 * ke 28.9. klo 14–18 (LS 12): alkutapaaminen, ohjeita tutkielman tekoon ja projektin työtavat
 * to 29.9. klo 8–12 (LS 4): luento ja työpaja projektin teemoista
 * ke 16.11. klo 14–18 (LS 12): projektin kirjallisuuden ja tutkielmaideoiden työstämistä
 * to 8.12. klo 12–16 (S 4): projektin kirjallisuuden ja tutkielmaideoiden työstämistä

Projektin tapaamisissa painottuu projektikirjallisuuden työstäminen. **Maisteritutkielman ohjaus** perustuu siksi ennen muuta yksilöohjaukseen. Tutkielman tekoprosessi varmasti vaihtelee eri opiskelijoiden välillä, mutta pääpiirteittäin tutkielman ohjaus etenee näin: Opiskelijan tulee tutustua opinto-oppaassa / WebOodissa oleviin maisteritutkielman ohjeisiin.
 * Opiskelija laatii 1-2 sivun mittaisen **ideapaperin**(tutkimussuunnitelman), joka vastaa kolmeen kysymykseen:
 * 1) Mitä tutkin (tutkielman teema ja kysymyksenasettelu, rajaukset)?
 * 2) Miten tutkin (aineiston ja menetelmän hahmottelua)?
 * 3) Miksi tutkin (aiheen mielekkyys)?
 * Opiskelija lähettää ideapaperin liitetiedostona ohjaajalle (sampo.mielityinen (at) ulapland.fi)
 * Ohjaajan kommenttien jälkeen opiskelija työstää itsenäisesti tutkielmaansa
 * Ohjaajalta saa kysyä apua missä tahansa vaiheessa ja missä tahansa ongelmassa. Työn keskeneräisiä versioita kannattaa luetuttaa ohjaajalla varsinkin, jos olet epävarma siitä, kirjoitatko "oikein".
 * Tutkielman valmistuttua opiskelija tekee tenttitilaisuudessa kypsyysnäytteen.

Ohjeet projektikirjallisuuden suorittamisesta
Projektin keskeinen tavoite ja toimintamuoto on projektin kirjallisuuden työstäminen. **Kirjallisuutta ei suoriteta tenttimällä vaan lukupiirissä**.

Lukupiiritoiminnan **tavoitteena** on:
 * Syventää projektin teemaan liittyvää oikeudellista tietämystä
 * Perehtyä yksityisoikeudelliseen tutkimukseen (oikeuslähdeoppiin ja argumentointitapoihin) sekä erilaisiin oikeudellisen asiatekstin kirjoittamisen tapoihin (tyylilajit, tekstin rakenne, viittaustekniikat ym.)
 * Harjoitella oikeustieteellisten lähteiden käyttöä sekä argumentointia


 * Lukupiiri toimii** pääpiirteittäin seuraavasti:
 * Lukupiiri toimii pienryhmissä, jotka muodostetaan 28.9.
 * Jokainen ryhmä työstää syksyn 2011 aikana **neljä kokonaisuutta**:
 * Kotimainen perusteos
 * Kaksi kotimaista monografiaa
 * Oikeusvertailua (yleisesityksen tai artikkelien perusteella)
 * Oikeustieteellisiä artikkeleita
 * Projektitapaamisten välisinä aikoina opiskelijat lukevat kirjallisuutta itsenäisesti ja kirjoittavat lukemastaan tekstejä näillä sivuilla olevien tarkempien ohjeiden mukaisesti. Kooste kirjallisuuden suorittamisen määräajoista löytyy tästä ja oikealla olevasta navigointivalikosta.
 * Kirjallisuuden antia ja opiskelijoiden tekstejä puretaan yhdessä projektitapaamisissa 16.11. ja 8.12.
 * Kun opiskelija on suorittanut kaikki neljä kokonaisuutta, hän laatii lopuksi erillisen ohjeen mukaisen **itsearvioinnin** lukupiirityöskentelystä. Tämän jälkeen opiskelija saa merkinnän projektin (OSYO0103, Projektitentti, 18 op) suorittamisesta.


 * Lukupiirin tarkemmat ohjeet** löytyvät kunkin neljän kokonaisuuden omilta sivuilta, jotka löytyvät oikealla olevan navigointivalikon kautta. Lisäksi tässä on yhdessä pdf-tiedossa kooste lukupiirin ohjeista:[[file:PROJEKTIKIRJALLISUUS NETTIIN.pdf]]